Diari Oficial de la Generalitat Valenciana


Sumari del DOGV 5208, del 28-02-2006 (2006/2308)

ACORD de 24 de febrer de 2006, del Consell de la Generalitat, pel qual es declara d'interés comunitari la sol·licitud del Camping Villamar, SL, per a l'actuació integral consistent en ampliació de càmping, en sòl no urbanitzable del terme municipal de Benidorm.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2308


Organisme emissor
:   Conselleria de Territori i Habitatge

Tipus de document
:   Acord

ACORD de 24 de febrer de 2006, del Consell de la Generalitat, pel qual es declara d'interés comunitari la sol·licitud del Camping Villamar, SL, per a l'actuació integral consistent en ampliació de càmping, en sòl no urbanitzable del terme municipal de Benidorm. [2006/A2308]  
El Consell de la Generalitat, en la reunió del dia 24 de febrer de 2006, va adoptar l'acord següent:  
La mercantil Camping Villamar, SL, ha promogut l'expedient de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, sol·licitada per a l'ampliació d'un càmping al polígon 12, parcel·la 58, 59, 60, 63, 71a, 70 i 73, del municipi de Benidorm, i de conformitat amb els següents  
Antecedents de fet  
1. Amb data 20 de novembre del 2001 Francisco Sellés Llorca, en representació de Camping Villamar, SL, va presentar la documentació relativa a la declaració d'interés comunitari referida a l'ampliació d'un càmping al polígon 12, parcel·la 58, 59, 60, 63, 71a, 70 i 73 del municipi de Benidorm.   
Revisada la documentació presentada, es va requerir a l'interessat en data 4 de març de 2002 perquè la completara, en els termes de la Llei 4/1992, de la Generalitat, de 5 de juny, sobre Sòl No Urbanitzable, i la documentació complementària va tenir entrada amb data 3 d'agost del 2005. En esta data, el sol·licitant va aportar document modificatiu de l'actuació en què es reduïa l'àmbit d'esta a les parcel·les 70 i 73 del polígon 12 de Benidorm, sent els paràmetres de la sol·licitud, segons document modificatiu aportat pel promotor el 3 d'agost del 2005 els següents:  
CONCEPTE SOL·LICITUD  
Superfície parcel·la (m²sòl) 150.409  
Superfície construïda (m²sostre) Existent: 3793  
 Resultant: 3804  
Superfície ocupada (m²sòl) Existent: 96.433  
 Resultant: 150.409  
Ocupació (%) 100  
Coeficient d'edificabilitat   
(m²sostre/m²sòl) 0,0253  
Nombre de plantes 1  
Separació (m) Vial: segons el que estableix legislació de carreteres  
L'actuació es desenrotllarà sobre una superfície total de 150.409 metres quadrats i una ampliació de 53.976 metres quadrats respecte a l'anterior declaració d'interés comunitari quedant la distribució de la totalitat de superfícies de l'actuació segons el quadre següent:  
 Superfície % Ocupació  
Accés vials i aparcament 41.478 m² 27,58%  
Ocupació de les construccions 3.804 m² 2,53%  
Zones enjardinades 26.995 m² 17,95%  
Zona d'acampada restant 78.132 m² 51,95%  
TOTAL 150.409 m² 100%  
2. Es tracta d'una activitat integral, per la qual cosa s'ha de tramitar de conformitat amb el que preceptuen els articles 16 i 20 de la Llei 4/1992.  
3. Es preveu l'ampliació del cámping existent.  
L'accés rodat s'efectuarà per la CV-753, denominada de Racó de l'Oix a la N-332 per l'Albir (antiga AP-1535 i AV-1533), que és un tipus de xarxa local, de titularitat de la Diputació Provincial d'Alacant i li és aplicable el règim de servituds contingut en la Llei 6/1991, de 27 de març, de la Generalitat, de Carreteres de la Comunitat Valenciana, i, en concret, en l'article 33, que estableix la zona de protecció de la via, en 18 metres, mesurada des de l'aresta exterior de la calçada.  
L'abastiment d'aigua s'efectua des de la xarxa general. Es disposarà de depòsits amb una capacitat d'emmagatzemament major d'un dia, amb una dotació d'almenys 200 litres per parcel·la i dia.  
L'energia elèctrica se subministra per una empresa especialitzada una línia aèria porta l'electricitat fins a la finca, en l'interior de la qual se situa el transformador a baixa tensió amb una capacitat de subministrament elèctric per parcel·la de 600 W/dia.  
Les aigües residuals es portaran al clavegueram públic mitjançant la connexió ja existent, i la recollida de rebuigs sòlids la realitzaran els servicis municipals.  
En relació amb l'impacte ambiental, s'ha presentat l'estudi d'impacte ambiental, i l'expedient s'ha sotmés a declaració d'impacte ambiental que ha obtingut la declaració favorable pel que fa a la ubicació de l'activitat en les parcel·la 70 i 73 del polígon 12 de Benidorm. Per això les parcel·les 57, 58, 59, 60, 61a, part de la 63 i 71 del polígon 12 queden excloses de poder implantar sobre estes l'activitat sol·licitada, per no resultar compatible l'execució del projecte amb els valors ambientals existents.  
Respecte al compliment de deures, cessions i obligacions que s'estableixen en l'article 20.1.c de la Llei 4/1992, de 5 de juny, de la Generalitat, sobre Sòl No Urbanitzable, tenint en compte les condicions de la zona en què s'ubica l'activitat en la qual resulta innecessària, des del punt de vista de l'interés públic, la disponibilitat de sòl públic i atenent a l'escassa entitat de l'edificació que s'ha de materialitzar, es considera més adequat i convenient substituir la cessió de sòl pel pagament del cost de l'execució d'infraestructures públiques addicionals.  
Per la mateixa raó, com a cessió per l'aprofitament urbanístic es proposa la quantitat de 209.174,87 euros, corresponent al 15% estimat per a les obres d'urbanització. Esta xifra podrà ser reduïda proporcionalment a la reducció de l'àmbit que ha patit l'ampliació derivada de la declaració d'impacte ambiental.  
El promotor haurà de comprometre's a més a aportar a favor de l'Ajuntament de Benidorm un aval, fiança o depòsit de valors corresponent al 7% del cost estimat per a l'execució de l'obra, que es farà efectiu a partir del moment de la publicació en el Diari Oficial de la Generalitat Valenciana de l'acord d'aprovació en el moment de la declaració d'interés comunitari i abans de l'inici de les obres.  
4. S'aporten escriptures de propietat que acrediten la titularitat dels terrenys, com també els compromisos exigits per l'article 16.5 de la Llei 4/1992, de 5 de juny, de la Generalitat, sobre Sòl No Urbanitzable.  
Dades relatives a la parcel·les sobre les quals s'amplia l'activitat:  
a) Referència cadastral: 08027S145360634434DV, partida Pla de l'Assagador, parcel·la 70, (superfície: 13210 m²).  
. Inscripció registral: Registre de la Propietat de Benidorm, número 1, tom 569, llibre 106, foli 89, finca 11037.  
. Propietat: Manuel Fuster Fuster.  
b) Referència cadastral: 55922E710998264865CG, partida Pla de l'Assagador, parcel·la 73, (superfície: 27343 m²).  
. Inscripció registral: Registre de la Propietat de Benidorm, núm. 1, tom 784, llibre 298, foli 192, finca 22708.  
. Propietat: Alyomasa, SA.  
5. L'Ajuntament de Benidorm amb data 26 de juny del 2003 va emetre l'informe de caràcter favorable a la present declaració d'interés comunitari.  
6. La secretària autonòmica de Territori i Medi Ambient va acordar admetre a tràmit esta sol·licitud de declaració d'interés comunitari, mitjançant la Resolució de data 8 de gener del 2004.  
Es va realitzar la informació pública, per un termini i publicitat previst en el procediment d'aprovació dels plans parcials i, simultàniament, convocatòria per a la presentació d'alternatives a la desencadenant del procediment, publicades en el periòdic La Verdad de 27 de gener del 2004 i en el Diari Oficial de la Generalitat Valenciana de 23 de gener del 2004, no havent-se presentat cap al·legació.  
En data 19 de juliol del 2004 la cap del Servici de Medi Ambient, de la Conselleria de Territori i Habitatge, a Alacant, va emetre un certificat pel qual no es té constància d'haver-se produït cap al·legació, durant el termini d'exposició pública.  
7. La declaració d'interés comunitari queda subjecta a l'estricte compliment dels condicionants imposats pels distints organismes sectorials en els informes emesos, entre els quals destaquen:  
1. Confederació Hidrogràfica del Xúquer: «si és necessària una autorització d'abocament o de qualsevol altra necessària per part d'este organisme per a la construcció d'este, s'haurà de sol·licitar abans de l'execució definitiva».  
2. Àrea de Cooperació i Obres Públiques de la Diputació Provincial d'Alacant: «el servici de VV i OO d'esta Diputació Provincial ha emés un informe de caràcter favorable condicionat que en la zona de protecció, de 18 metres des de la vora de la calçada, al llarg de tot el front del cámping, tant de l'existent com de l'ampliació, no es durà a terme cap actuació i el mur de tancament haurà de realitzar-se a partir dels 18 metres esmentats».  
3. Declaració d'impacte ambiental: «estimar favorable, només a l'efecte ambiental, sense perjudici de les exigències derivades de l'aplicació de la normativa sectorial específica, únicament la part del projecte d'ampliació de cámping de 1a categoria que comprén les parcel·les 70 i 73 del polígon 12 de Benidorm».  
«Se supedita l'execució de l'esmentat projecte en les parcel·les admeses, al compliment dels següents condicionaments:  
1) S'haurà de disposar un sistema de recollida de pluvials que garantisca l'absència d'efectes d'inundació tant en els terrenys de l'actuació com en les parcel·les confrontants, camins, etc. deguda a la modificació de l'escorriment dels terrenys.  
2) S'hauran de preveure les exigències sobre els riscos sísmics i incendis forestals recollits en l'Ordre de 8 de març de 1999 de la Conselleria d'Obres Públiques, Urbanisme i Transports. S'hauran de disposaran les mesures necessàries per a prevenir el risc d'incendis forestals derivat este de la seua proximitat a una massa poblada d'arbres, mitjançant la instal·lació dels dispositius antincendis pertinents (xarxes d'aigua per a l'extinció, depòsits, etc.), evitant les activitats de risc d'incendi en les zones pròximes.  
3) En les operacions de moviment de terres s'evitarà provocar desnivells significatius en relació amb les parcel·les confrontants, evitant efectes negatius en l'impacte paisatgístic. En el cas de necessitar aportació externa de materials caldrà ajustar-se al qual estableix la matèria disposant les autoritzacions corresponents.  
4) Hauran de complir les condicions de connexió i abocament a la xarxa municipal de clavegueram.  
5) S'haurà d'efectuar una adequada gestió dels recursos hídrics, promovent l'estalvi del consum d'aigua, implantant així mateix un sistema de reg mitjançant aigua reutilitzada per al manteniment de zones verdes i neteja.  
6) S'adoptarà com a mesura d'integració paisatgística de les instal·lacions l'execució de murets de pedra. Utilitzant en la revegetació dels parterres i jardins espècies autòctones, intentant en la mesura del possibles preservar els pins de determinat port en aquelles zones en què puga evitar-se'n la tala. S'evitarà la utilització d'elements brillants, adaptant a l'entorn els acabats de façanes, etc.  
7) Tots els residus generats per l'activitat s'hauran de gestionar d'acord amb les característiques d'estos. Els materials sobrants del moviment de terres s'hauran de traslladar a abocadors autoritzats.  
8) En el cas d'afecció a camí ramader s'haurà de complir el que estableix la Llei 3/1995, de Camins Ramaders.  
9) El programa de vigilància ambiental haurà d'incloure la gestió realitzada amb els distints tipus de residus generats en l'execució i funcionament de les obres projectades, com també les mesures adoptades per a prevenir el risc sísmic i el risc d'incendis forestals. Es remetrà un informe a esta Direcció General amb periodicitat anual amb el resultat de l'esmentat programa, incloent la documentació fotogràfica de les mesures de revegetació i minimització de l'impacte visual.  
10) Si durant l'execució de les obres es troben restes paleontològiques, arqueològics o etnogràfics, el titular haurà de posar el fet en coneixement de la Conselleria de Cultura, Educació i Esport, de manera immediata, i adoptar les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat, del Patrimoni Cultural Valencià.  
11) Altres condicionants de caràcter ambiental que s'establisquen derivades de l'aplicació de la normativa reguladora dels campaments de turisme, com també les disposicions contingudes en les ordenances municipals i la resta de normativa sectorial que siga d'aplicació».  
8. La Comissió Informativa d'Urbanisme d'Alacant, en sessió del dia 9 de novembre del 2005, va acordar emetre informe favorable la sol·licitud de declaració d'interés comunitari de referència.  
Fonaments de dret  
1. La declaració d'interés comunitari ha de resoldre's, en virtut d'allò previst a la disposició transitòria tercera de la Llei 10/2004, de 9 de desembre, de la Generalitat, del Sòl No Urbanitzable, d'acord amb el que estableixen l'article 8.2, 16 i 20 de la Llei 4/1992, de la Generalitat, de 5 de juny, sobre Sòl No Urbanitzable, completat amb el Pla General Municipal de Benidorm aprovat definitivament el 25 de juliol de 1990 per la Comissió Territorial d'Urbanisme d'Alacant, i la resta de legislació vigent en esta matèria d'urbanisme. Els terrenys estan classificats com a sòl no urbanitzable, (article 111.4), sent l'ús compatible.  
2. Segons l'article 20 de la Llei 4/1992 «quan la naturalesa dels usos o aprofitaments proposats i la nul·la o escassa entitat de l'edificació a materialitzar facen desproporcionada l'exigència de cessió de terrenys per a dotacions públiques locals en l'àmbit de la pròpia actuació, este deure de cessió podrà substituir-se pel de cessió d'altres terrenys o el de pagament del cost d'execució d'infraestructures públiques addicionals. Si, per idèntica raó, no fóra possible la quantificació dels deures legals per relació a l'aprofitament, estos deures tindran per contingut mínim el quinze per cent del cost estimat per a les obres d'urbanització que requerisca la corresponent actuació».  
Així, respecte a les cessions que ha d'assumir el promotor, com a cessió per l'aprofitament urbanístic s'estableix la quantitat de 209.174,87 euros, corresponent al 15% estimat per a les obres d'urbanització. Esta xifra podrà ser reduïda, proporcionalment, a la reducció de l'àmbit que ha patit l'ampliació derivada de la declaració d'impacte ambiental.  
El promotor haurà de comprometre's a més a aportar a favor de l'Ajuntament de Benidorm, un aval, fiança o depòsit de valors corresponent al 7% del cost estimat per a l'execució de l'obra, que es farà efectiu a partir del moment de la publicació en el Diari Oficial de la Generalitat Valenciana de l'acord d'aprovació en el moment de la declaració d'interés comunitari i abans de l'inici de les obres.  
3. La declaració d'interés comunitari quedarà condicionada al compliment dels punts següents:  
1. Confederació Hidrogràfica del Xúquer: «si és necessària una autorització d'abocament o de qualsevol altra necessària per part d'este organisme per a la construcció del mateix s'haurà de sol·licitar abans de l'execució definitiva».  
2. Àrea de Cooperació i Obres Públiques de la Diputació Provincial d'Alacant: «el servici de VV i OO d'esta Diputació Provincial ha emés informe de caràcter favorable condicionat que en la zona de protecció, de 18 metres des de la vora de la calçada, al llarg de tot el front del cámping, tant de l'existent com de l'ampliació, no es durà a terme cap actuació i el mur de tancament haurà de realitzar-se a partir dels 18 metres esmentats».  
3. Declaració d'impacte ambiental: «estimar favorable, només a l'efecte ambiental, sense perjudici de les exigències derivades de l'aplicació de la normativa sectorial específica, únicament la part del projecte d'ampliació de càmping de 1a categoria que comprén les parcel·les 70 i 73 del polígon 12 de Benidorm».  
«Se supedita l'execució de l'esmentat projecte en les parcel·les admeses, al compliment dels següents condicionaments:  
1) S'haurà de disposar d'un sistema de recollida de pluvials que garantisca l'absència d'efectes d'inundació tant en els terrenys de l'actuació com en les parcel·les confrontants, camins, etc. Deguda a la modificació de l'escorriment dels terrenys.  
2) S'hauran de preveure les exigències sobre els riscos sísmics i incendis forestals recollida en l'Ordre de 8 de març de 1999, de la Conselleria d'Obres Públiques, Urbanisme i Transports. Es disposaran les mesures necessàries per a prevenir el risc d'incendis forestals derivat este de la seua proximitat a una massa poblada d'arbres, mitjançant la instal·lació dels dispositius antiincendis pertinents (xarxes d'aigua per a l'extinció, depòsits, etc.), evitant les activitats de risc d'incendi en les zones pròximes.  
3) En les operacions de moviment de terres s'evitarà provocar desnivells significatius en relació amb les parcel·les confrontants, evitant efectes negatius en l'impacte paisatgístic. En el cas de necessitar aportació externa de materials caldrà ajustar-se al que estableix la matèria disposant les autoritzacions corresponents.  
4) Hauran de complir les condicions de connexió i abocament a la xarxa municipal de clavegueram.  
5) S'haurà d'efectuar una adequada gestió dels recursos hídrics, promovent l'estalvi del consum d'aigua, implantant així mateix un sistema de reg mitjançant aigua reutilitzada per al manteniment de zones verdes i neteja.  
6) S'adoptarà com a mesura d'integració paisatgística de les instal·lacions l'execució de murets de pedra. Utilitzant en la revegetació dels parterres i jardins espècies autòctones, i s'haurà d'intentar en la mesura que siga possibles preservar els pins de determinat port en aquelles zones en què puga evitar-se la tala. S'evitarà la utilització d'elements brillants, adaptant a l'entorn els acabats de façanes, etc.  
7) Tots els residus generats per l'activitat s'hauran de gestionar d'acord amb les característiques d'estos. Els materials sobrants del moviment de terres es traslladaran a abocadors autoritzats.  
8) En el cas d'afecció a camí ramader, s'haurà de complir el que estableix la Llei 3/1995, de Camins Ramaders.  
9) El programa de vigilància ambiental inclourà la gestió realitzada amb els distints tipus de residus generats en l'execució i funcionament de les obres projectades, com també les mesures adoptades per a prevenir el risc sísmic i el risc d'incendis forestals. Es remet un informe a esta Direcció General amb periodicitat anual amb el resultat de l'esmentat programa, incloent la documentació fotogràfica de les mesures de revegetació i minimització de l'impacte visual.  
10) Si durant l'execució de les obres es troben restes paleontològiques, arqueològics o etnogràfics, el titular haurà de posar el fet en coneixement de la Conselleria de Cultura, Educació i Esport, de manera immediata, adoptant les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat, del Patrimoni Cultural Valencià.  
11) Altres condicionants de caràcter ambiental que s'establisquen derivades de l'aplicació de la normativa reguladora dels campaments de turisme, com també les disposicions contingudes en les ordenances municipals i la resta de normativa sectorial que siga d'aplicació».  
4. El Consell de la Generalitat és competent per a l'aprovació de l'ordenació i definició de l'aprofitament urbanístic de la present actuació integral, per raó del que preceptua l'article 20 de la Llei 4/1992, de 5 de juny, de la Generalitat, sobre Sòl No Urbanitzable, en relació amb l'article 5.h del Decret 201/2003, de 3 d'octubre, que va aprovar el Reglament dels Òrgans Urbanístics de la Generalitat.  
De conformitat amb els preceptes legals citats i la resta de general i pertinent aplicació, conforme a l'Acord de 9 de novembre de 2005, de la Comissió Informativa de la Comissió Territorial d'Urbanisme d'Alacant, i a proposta del conseller de Territori i Habitatge, el Consell de la Generalitat   
ACORDA  
Primer  
Aprovar definitivament, condicionat al compliment del que exposa el fonament de dret tercer d'este acord, l'ordenació urbanística per a l'actuació integral consistent en l'ampliació de cámping, en els termes que resulten de la documentació tècnica que obren en l'expedient, i que s'arrepleguen en el cos d'este acord, declarant d'interés comunitari l'esmentada actuació.  
Segon  
Adjudicar la referida actuació integral d'interés comunitari a la mercantil Camping Villamar, SL, a qui s'atorga la legitimació necessària, a l'efecte de l'article 20 de la Llei 4/1992, per a promoure l'actuació urbanística aprovada.  
Tercer  
Condicionar i vincular esta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'este procediment a favor de l'Ajuntament de Benidorm. L'incompliment o la no satisfacció d'estes obligacions determinarà la caducitat d'esta adjudicació i, si és el cas, de la mateixa declaració d'interés comunitari que té com a objecte.  
Quart  
El promotor haurà de garantir, davant de l'Ajuntament de Benidorm, la correcta i puntual execució de la implantació en què consisteix esta actuació integral per un import d'almenys un 7% del cost total dels servicis i obres d'urbanització previstos. Esta garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.  
Cinqué  
Tot canvi que es produïsca en la titularitat de la promoció de l'actuació integral requerirà l'autorització prèvia del Consell de la Generalitat.  
Sisé  
L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat Valenciana la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució de conseller de Territori i Habitatge. L'eventual declaració de caducitat de l'adjudicació, l'emetrà, arribat el cas, el conseller de Territori i Habitatge, a qui este acord confereix les facultats necessàries amb este fi, previ expedient instruït amb l'audiència de l'interessat i de l'Ajuntament de Benidorm. Esta declaració, de produir-se, determinaria la suspensió temporal de la declaració d'interés comunitari d'esta actuació integral, fins que el Consell de la Generalitat resolga una nova adjudicació de la mateixa o suspensió definitiva.  
A més de l'esmentada llicència municipal d'obres, l'adjudicatari haurà d'obtenir els permisos, llicències i autoritzacions que siguen necessàries per al lícit exercici de l'activitat.  
Seté  
El desenrotllament de l'actuació integral s'haurà d'ajustar al projecte presentat pel promotor adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han de participar en el procediment i, en especial, en la declaració d'impacte ambiental de data 15 de setembre del 2004.  
Contra este acord, que posa fi a la via administrativa, es pot interposar recurs potestatiu de reposició davant del Consell de la Generalitat en el termini d'un mes, comptador des de l'endemà a la notificació o publicació d'este, d'acord amb el que estableixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'este en el Diari Oficial de la Generalitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que puga exercir qualsevol altre recurs que crega oportú.  
València, 24 de febrer de 2006  
El vicepresident i secretari del Consell de la Generalitat,  
VÍCTOR CAMPOS GUINOT